En 1861, o zar Aleixandre II promulgó una lei ta abolir a servitut en l'Imperio Ruso, fendo asinas libres a muitos campesins, que plegoron a la ciudat de Sant Petersburgo, que prencipió asinas a estar o principal centro d'a incipient industria d'o país, en os alazetz d'a Revolución Industrial, millor que Moscú, que yera una ciudat que se trobaba más luent d'as vías de comunicación con Europa, o principal comprador d'os productos industrials rusos. Ista industrialización enfortió a clase obrera rusa, concentrata en Sant Petersburgo, a on s'ixemenoron as ideyas d'o Socialismo y d'o Anarquismo en Rusia, por as pobres condicions de vida d'os treballadors.